Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 1 Pv 166/13/5505	Liptovský Mikuláš, 13.11.2014
EEČ : 2-39-469-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno c Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 27.8.2013, spisová značka 1 Pv 166/13/5505, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry XXXXX zo dňa 27.8.2013, spisová značka 1 Pv 166/13/5505, bola určená obvinenému skúšobná doba v trvaní 12 mesiacov.
Odôvodnenie:
	Dňa 27. 08. 2013  uznesením sp. zn. 1 Pv 166/13/5505  podľa  § 216 ods. 1 Trestného poriadku bolo podmienečne zastavené trestné stíhanie vedené proti XXXXX, stíhanému pre prečin krádeže podľa § 212 ods. 2 písm. c/ Trestného zákona pre skutok, že dňa 03. 02. 2013 v čase okolo 02.30 hod. v podniku Route 66 na Garbiarskej ulici v Liptovskom Mikuláši XXXXX z pravého bočného vrecka nohavíc odcudzil nylonovú peňaženku zn. Puma, čiernej farby, v ktorej sa nachádzala finančná hotovosť 210,- € a jeho osobné doklady, a to občiansky preukaz, vodičský preukaz, preukaz poistenca VZP a kartička Daňového úradu s DIČ, čím XXXXX spôsobil škodu odcudzením vo výške 243,- € a zároveň mu  bola  podľa § 216 ods. 2 Trestného poriadku určená  skúšobná doba  v  trvaní 12 mesiacov.  
	Uznesenie nadobudlo právoplatnosť dňa 25. 10. 2013. Vzhľadom na  skutočnosť,  že  skúšobná doba dňa 25. 10. 2014 uplynula,  vyžiadala som  si na obvineného správu z miesta trvalého bydliska, správu z Okresného úradu, Odboru všeobecnej vnútornej správy v Martine a odpis  registra trestov. Z týchto správ som zistila,  že  obvinený   v registri trestov nemá  žiadny údaj o tom, že by bol počas skúšobnej doby podmienečného zastavenia trestného stíhania  odsúdený,  nebol  prejednávaný ani v priestupkovom konaní.  
 	Z týchto dôvodov  mám za to, že  obvinený  XXXXX sa  počas skúšobnej doby podmienečného zastavenia trestného stíhania  osvedčil, nakoľko viedol  v tejto dobe  riadny život. 	
	Z uvedených dôvodov som rozhodla tak, ako je to uvedené vo výrokovej časti tohto uznesenia, ktorého právoplatnosťou nastanú účinky zastavenia trestného stíhania.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zdeňka Klaučová
prokurátorka